In drie weke word daar vyf keer op my eiendom ingebreek, onder meer by die bakkie van ’n swart loodgieter wat ’n huis by my huur. My skootrekenaar word om 21:00, terwyl ek TV kyk, deur my sitkamervenster van ’n tafel gesteel. Hoe die inbreker by my vyf honde verbygekom het, is ’n raaisel.Toe, net so onaangekondig soos dit begin het, kom die misdaad tot ’n einde.
Twee weke gelede daag ’n polisievoertuig op by die hek van my hoewe op Silkaatsnek, die westelikste deel van wat losweg as De Wildt bekend staan. Drie fris polisiebeamptes sit in die dubbelkajuitbakkie om ’n enkele flentertjie papier – ’n kennisgewing – af te lewer. Dis ’n uitnodiging na die stigtingsvergadering van ’n gemeenskapspolisiëringsforum (GPF) vir ons omgewing.
Leso is vergesel van ’n netjiese vrouekonstabel, me. Boitumelo (Ivy) Sanyane. Dis gou duidelik dat albei ernstig ongemaklik is. ulle was nog nooit betrokke by die stigting van ’n GPF nie en hul senior offisiere – onder wie die stasiebevelvoerder, supt. Martha Mokobori – het nie opgedaag nie, sonder verskoning. we opmerklik is die blykbare gebrek aan belangstelling van die grondeienaars wat onder die misdaad deurloop.Net ’n stuk of 20 mense is teenwoordig; nie ’n enkele van dié wat die gereeldste deur inbrake en diefstal geteister word nie. ie vergadering begin.
Toe ons verdaag, vra ek Leso hoe ons hom kan bereik. Jammer, hy het nie ’n selfoon nie. En as ons hom dringend nodig het, miskien na-uurs? Hy is ongemaklik. Hy het net opdrag gekry om die GPF vir Sektor 1 te help stig; hy’t geen ervaring van dié soort ding nie, geen infrastruktuur nie, nie eens ’n voertuig nie.
“Dis maklik om jou te vervolg as jy van ’n oortreding verdink word. Maar as jy ’n onwettige immigrant is, sonder vingerafdrukke iewers op rekord, laat hulle jou gaan, ongeag die aard van die oortreding.”
Daar was ook ’n foto in ’n koerant van ’n vangwa voor ’n sjebeen, waar ’n senior polisielid luidens die berig so lekker gekuier het dat hy nie terug polisiekantoor toe kon bestuur nie. En tweedens dat nie ’n enkele van die talle Zimbabwiërs wat gevang is, ooit in ’n hof verskyn het nie.